1

Seese-seese 3

Seese-seese

3

Pulaar

2018

Ce travail est disponible sous la licence Creative Commons Attribution 4.0 IGO. Sous cette licence, il est accordé le droit de copier, de distribuer, de diffuser et d’adapter ce document y compris à des fins commerciales selon les conditions énoncées sur le site électronique suivant :

https://creativecommons.org/

Loowdi deftere ndee

Kaangaaɗo na horme ............................................................. 4

Yoo gooto kala rewto banndum ............................................... 16

Ko renndaa suurete .............................................................. 28

Mawɗo rokkete needi ............................................................. 40

Maam Demmba ..................................................................... 52

Kaangaaɗo meeɗii weemde e ladde, anndataani ɗo wuro heedi.

Ari haa e sara weendu, o woni e yiilaade.

Seeɗa kala o naaɗoo, ŋaaɓoo, haa ɓooya

jokka kadi.

Haa ɓooyi, o ari ɓaarii ɗoon e eeri tan deƴƴi.

Kaangaaɗo na hormee

Rawaandu wuro ne ummii gaa, hundu yiiloo, mbeeto.

Ndu sooynii ɗum tan, ndu fayi e mum.

Ndu yottii, ndu taartii ɗum seeɗa, hundu

willa laaci.

Ndeke rawaandu nduu heɓtinii neɗɗo oo.

Ndu yiiltii ɗoon haa seeɗa, ndu ruŋtii ndu faati wuro.

Rawaandu nduu lommbi ɗoon ko wa’i no lappol faade wuro.

Kaangaaɗo oo ne ummii ɗo wonnoo ɗoo, tan rewi heen.

Rawaandu na yaha yeeso, kanko omo ara caggal, seese seese.

Ɓe ngoni eɓe njaha, eɓe njaha, haa ɓe paandii wuro.

Kaangaaɗo oo noon, wonaa goppuɗo comci, ko o ɗakaaɗo tan.

Kanko omo anndi jooni, rawaandu nduu fa’i ko e wuro.

Sabu ko to ndu ummorinoo too, ndu ruttii.

Ɓooyaani tan, wuro ngoo waɗti sooyneede to woɗɗi.

Omo yaha, omo ɓadlitoo, haa ari e mbarwardi wuro ngoo.

O dartii seeɗa, omo yeccitoo, omo sooynoo.

Rawaandu kay, kañum, yottiima haa naatii wuro.

Nde ndu naati wuro ngoo tan, ndu fa’i hakkunde wuro.

Ɗoon noon ina waɗi lekki batu mawki, ɓuuɓki.

Ndu ari haa ɗoon tan, ndu darii, hundu yeccoo ɗakaaɗo oo.

Haa oon, kam ne naati wuro, hombo mooytoo.

O yottii, o darii sara rawaandu, hedde lekki batu kii.

Debbo gooto yalti ɗoon e suudu, o yi’i mo.

O woni e ƴeewde mo, oon na sutni

gite tan.

Ndeke debbo oo ko o keɓtinɗo waaji oo.

Kaangaaɗo oo woni e dillinde hoore tan, omo jukla ko yimɓe nganndaa.

Debbo oo laartindii mo haa ɓooyi,

o fa’i e makko.

O ƴeewi tan o anndi tigi oo ɗoo ko keegaaɗo.

Debbo ruttii suudu, yimɓe na ndaara.

O addoyi ñaamde.

O addani kaangaaɗo, oon woni e ñaamrude juuɗe ɗiɗi fof.

O nokka ɗoo saañre, muukoo,

wooɓa ndiyam, o nokka kadi.

Noon e noon haa ɓooyi,

wa’i no hakkille mum artii.

O waɗti nokkude, na okka rawaandu nduu seeɗa seeɗa.

Tawi nduun ne yahaani hay nokku, hundu lelii hedde mum.

Rawaandu nduu ne woni e ñaamde ko ndu heɓata koo.

Fof dee, yimɓe e sukaaɓe na ndarii,

na njeeɓa.

Ɓee na kuli, ɓeya na kaawaa.

Haa ɓooyi sukaaɓe ɗiɗo, suusɓe, ɓadtii waaji oo.

Kaangaaɗo oo ƴeewi ɓe, o loggi mooso.

Ɓe mbaɗdi, oo kay wonaa piyoowo yimɓe.

Hawri e debbo moƴƴo, kaaraasire oo, ruttiima kadi suudu.

O yalti noon, e ngol, omo addori limce ɗeɓɗe samorde seeɗa.

O fa’i e kaangaaɗo oo, haa o yottii.

O totti ɗum comci ɗii yo o ɓoorno.

Hee, giƴ am, no mbaɗ-ɗaa noon ?

Enen dee taabal men ngal na ɗeɓi faaɗde seeɗa.

- Fad, mi dira seeɗa mbele eɗen keƴa

no moƴƴi.

- Eyyoo, ko nii tigi mbaawaten

jooɗoraade nde golle men peewa.

Yo gooto kala rewto banndum

Onon, miin dee gom am ko majjirɗo mi.

Naane nde ngar-mi, njooɗii-mi, paw-mi mo ɗoo.

Jooni mi laara yo mi huutoro tan, gom wi’a meles.

Gom am oo, miɗo sikki tan ko o gujjaaɗo.

- Aan kam, Bojo, alaa ɗo njan-ɗaa

e gom am ?

- Alaa, mi yi’aani mbo dee.

- Hee, kalaas, ndaw ko haawnii! Ndeen

ne dee ko enen ɗiɗo tan njooɗodi

gila naane.

- Aa, miin dee kam mi yi’aani.

A ƴeewataa so mbo yanaaani les taabal hee.

Miin kam alaa fof boom ɗo mem-mi gom.

Ko istiloo bik njogii-mi, miɗo winndira.

- Ndeen ne dee ko miin e maa tan

njooɗodii ɗoo.

- So en njoɗodii noon ?

- Tawata ko aan ƴetti walla majjini

gom am.

- Eeh, aan noon aɗa ni yiɗi addude

haala dee.

- Woto haalan am kecce, ko aan tigi

suuɗi kuutorgal am.

Sabu miɗo anndi kam, wonaa jinne ƴefti gom oo .

- Tottit am gom am hade Musee oo arata.

- Mi tottirtaa ko mi yi’aani.

- Bojo, aan noon ko a haasidi mawɗo

ndeke.

- Miin njennataa ?

- Miin wi’i ko a penoowo tigi rigi.

- A yiɗii tooñde mi tan, kono a nimsat dee.

Bojo e Sibi mbiidi hare renku.

Pooɗee, nduuree, tan eɓe pemmba taabe.

Ɓe ngoni e sippirde tan, eɓe piyondira goɓɓe.

Ko neɗɗo e sehil mum kaɓi ɗoon hannde noon.

Haa ɓooyi tan giƴiraaɓe mumen ndogi ngari.

Ɓe ngoni e etaade seerndude ɓe.

Ɓee gaa njaggi Sibi, ɓe pooɗi.

Ɓeya too kokkiti juuɗe Bojo e daande comci Sibi.

Ɗoon tan, fafi Musee Jallo naati.

O tawi oon ɗoon yiiloo-banngoo, duko na heewi.

Hanti noon sukaaɓe ɓee fof ndartii,

eɓe paayi.

Musee oo woni e laarde ɓe haa seeɗa.

Onon kam, ko oo bone woni ?

- Musee, ko gom majjuɗo tan dee aldi ɓe.

- Ɗuum kay jaraani hare, tee woto

kaɓretee bolle puuyɗe.

Woto kala mi yi’ ndee oɗon mbaɗda e nder kalaas.

Bojo, ndaa, mi okku maa oo ɗoo gom.

Jooni noon nganndee gooto kala na haani hormaade goɗɗo oo.

Hankadi yah yaafnoya Sibi,

ko aan tooñi mo.

Neɗɗo moƴƴo yaawataa yennude goɗɗo.

Saare kulle ladde wootere na woodnoo, na wi’ee Gelooɗe.

Kulle ɗee fof pottiti, koɗdi ɗoon hoɗorde yooɗnde.

Laamu mumen mahi ɗoon safrorde e janngirde fof haa yooɗi.

Lekkol oo noon ko toon ɓikkon kulle kon fof njanngoyta.

Ko renndaa suurete

E lekkol hee, ina waɗaa sardiŋŋe ɗo lujum aawetee.

Ina heewi karot, tamaate, e geɗe cewɗe keewɗe goɗɗe.

Kalaas kala na waɗi jooɗorɗe jooɗɗe e armool leɗɗal bani.

Fof dee ko laamu waɗani ɗumen ɗoon, ko ko renndaa.

Nder kulle ɗee noon ina waɗi cukalon ɗiɗon keewkon bonnere.

Gootel ngel ko ɓinngel wojere, na wi’ee Bojel.

Ngeel, kala ɗo pooftel waɗi, ngel suuɗoo, fa’a to sardiŋŋe.

Ngel wona e wujjude, na rewtoo karot, ina ñaama.

Goɗngel ngel ko ɓinngel doomru,

ina wi’ee Doombel.

Doombel ne suuɗoto tan, fa’a nder armool kalaas oo.

Kala ko ngel tawi ɗoon,

ngel ferƴa ɗum haa ɗigga.

Hay jemma, ngel sortoo galle, ngel ara na bonna.

Sahaa fof wooda ko tawaa na asaa

e sardiŋŋe hee.

Yimɓe ndonki anndude tan hol waɗooɓe ndee bonnere.

Musee Ñiiwa oo wi’i yo Baangel suuɗo nder sardiŋŋe hee.

O wi’i kadi yo tuufngol waɗe e nder armool hee.

Baangel ari tan ɗuɓɓinii e nder cate galle, fadi.

Haa seeɗa tan, nder pooftel, o sooynii Bojel na ñeeŋtoo.

Bojel yottii tan, fuɗɗii rewtaade karot gooto.

Baangel ñeeŋtii tan haa wi’i ɗum e noppi teeɓ.

Tan Bojel fucciti gite, woni e fipaade.

Baangel wi’i ɗum, ko oo bone woni ?

Bojel wi’i wonaa ko ko renndaa,

ko laamu jeyi.

Baangel wi’i ɗum, aan kam jooɗo padaa nde maa.

E janngo mum heen, tuufngol nanngi Doombel kañum ne.

Ngel sikkatnoo ko woni e armool koo alaa mo jeyi.

Ngeel na wi’aa hankadi jooɗo padaa nde maa.

Nii woni ɓee ɗoo bonnooɓe ɗiɗo fof peññinaa.

Hankadi noon, Musee Ñiiwa noddi batu to lekkol.

Jibnaaɓe kullon fof mbi’aa yo ɓe ngar e keewal.

Ɓeen ndawi aset subaka, ɓe kawri lekkol.

Musee oo noddi janngooɓe ɓee,

ɓe ngari.

Nde batu oo jooɗii, Musee haalani yimɓe bonnere ndee.

O wi’i ko Bojel tan noon e Doombel mbaɗi ɗum.

Bojel na ɓuppinii too, Doombel na hersi, na deeƴi gaa.

Jibnaaɓe ɓee na keɗii ko Musee oo fillotoo koo.

Musee oo holliti no ɓee ɗoo ɗiɗo nanngiraa.

O wi’i kaake lekkol denndaaɗe kaanaani bonneede.

Sabu kala mo bonni ko renndaa, a bonnanii fof’en.

Ko laamu waɗi, ko gooto kala jeyi.

Lekkol ko nafoore yimɓe fof.

Ndeen noon kaake lekkol potaani bonneede.

Bojel e Doombel tuubi, mbi’i ngontaa waɗtude hono ɗum.

Sukaaɓe fof ndenndi, mbeltanii ɓe.

Waɗii sahaa gooto e jamanu ɓennduɗo.

Laamɗo jiɗɗo laamu haa ɓurti, wi’i omo lelna feere.

O wi’i yo worɓe mawɓe fof mbare, woto jaɓde laamu makko.

Kulle ladde fof kawri, mbi’i hol no waɗetee ?

Mawɗo rokkete needi

Wi’aa, alaa feere woɗnde kay, ko maa nayeeɓe fof mbaree.

Kulle fof cunii, gooto fof na yurmaa nayeejo mum gorko.

Ɓee ngeggi, njalti leydi ndii.

Beya cuuɗoyi nayeeɓe mumen, heddiiɓe mbaraa.

Bojel ari, tan wi’i wuro fof wonde nayeejo mum sankiima.

Yimɓe mbi’i, haa goram ndeke oo kam luutaama.

Bojel woni ɗoon na woykinoo tan, salii deƴƴude.

Laamɗo wi’i ɗum aan kam alaa ko hulɓinii galle mon.

Hankadi wuro woniri noon tan, laamɗo na waɗa ko welaa.

Hannde, o wi’a yo yimɓe ndemoy gese makko, fof njaha.

Janngo, o yamira yo sukaaɓe njah mbaañoya koobi, ngadda.

Goɗngol, o wi’a o tuuyaa ko teewu ndaweeje.

Kala ko o haali tan, yimɓe wuro keñoo mbaɗa.

Sukaaɓe, sagataaɓe e rewɓe tan noon keddii.

Nayeejo gorko kam alaa hanti ɗo fiɗɗi nofru.

Laamɗo woni tan e weeytaare mum.

O yahii haa o natti anndude ko o yamirta yoo waɗe.

Subaka gooto, o dawi, o wi’i yo mahane huɓeere toownde.

Yo nde mahe, waɗee etaas dow etaas haa yottoo asamaan.

Yimɓe fof kaawaa no ɗuum ɗoon waawata wonirde.

Batu noddaa, yimɓe ngari, njooɗii.

Laamɗo wi’i keɗee kam no moƴƴi.

Maa mi tottu on ɗoo yamiroore wootere.

Kala mbo waɗaani ko mbii-mi koo, maa mi warnu ɗum.

Njiɗ-mi ko yo on mahan am huɓeere yottiinde haa dow asamaan.

Heddii noon yimɓe ngaanii, paayii.

Yimɓe fof nduttii galleeji mu’en, na ngondi e himme.

Ɓe noddi boolumbal, toowa to weelata.

Ngal wi’i, miin miɗo weela haa to duule.

Kono mi alanaa ɗum ɗoo feere.

Taw ndeke Bojel mooytiima yahii to nayeejo mum cuuɗiiɗo oo.

Bojel diisndii ɗum e yamiroore laamɗo ndee.

Oon wi’i ɗum yo ɓe naamno laamɗo eɓɓo huɓeere ndee.

Bojel noddaa ari, o addi feere.

O wi’i yo Laamɗo tottu en eɓɓo huɓeere ndee.

Laamɗo haalana, o wi’i o waawaa.

Kono o anndii noon won ɗo mawɗo nayeejo suuɗanoo.

Sabu ngoo miijo ko nayeejo tan waawi ngo miijaade.

O wi’i yimɓe ɓee, njahee, hankadi on kaaytii wareede.

Ɗoo tan yimɓe fof mbeltii, ɓe njetti Bojel.

Bojel haalani ɓe ko cuuɗnooɗo nayeejo mum kañum.

Ndeke noon mawɗo na haani ɗacceede e wuro.

Fof kawri e wiide, ko ɗum waɗi haa mawɗo na ɗoftee.

Hokkude mawɓe needi ko ko waɗɗii kala suka.

Heccanki, sukaaɓe leegal ngal ndawrunoo ko futbal.

Ɓe mbaɗii mayooji mumen ɓurɗi yooɗde, ɓe payii dingiral.

Kamen fof noon ko ɓe sukaaɓe wonɓe e tolno kadee.

Teeree oo woɗɗaani laawol ɗo Maam Demmba rewata na yahndoyoo.

Maam Demmba

Sukaaɓe ɓee puɗɗii waɗde futbal mu’en.

Fettooɓe ɓee kam na petta bal tan na ɓorda heen.

Hankadi noon, luukaali yeeɓooɓe pa’i dow tan.

Hay so oto na diira, hay gooto nanataa.

Maam Demmba ari haa na wirtoo ɗoon.

Ko ɗoon o rewata ñande kala, omo yahndoo.

O mawnii, kono omo horsini coftal ɓalli haa jooni.

Ko ɗuum waɗi omo woowi rewde ɗoon omo yaha.

O arii haa o tolnii dingiral futbal ngal.

Ɗoon tan o wa’i no muusaaɗo,

o seppinii e leydi.

Nano mum jaggi e wotndu, ñaamo ngoo tuggii e leydi.

O turii ɗoo ko juuti seeɗa, kanko tan.

Haa cukalel gootel, e fettooɓe ɓee, sooynii mo.

Ngel heɓtini mbo, tan ngel dogani toon.

Ngel yottii e makko, ɗo o turii ɗoo.

Ngel salmini, ngel woni e sara makko.

Tawi suka goɗɗo yottiima, ɓe ngoni e naamnaade.

O wi’i won ko muusata mo tan seeɗa, bannge nano.

Omo fawi junngo makko nano ngoo noon e sara enndu.

Ɓe ngoni e kaan ɗoon haala, ɓeya kam na pija too.

Haa seeɗa tan, o lelorii seŋgo.

O hofi heen koyngal, ngala fortii.

Sukaaɓe ɓe puɗɗii faayde noon.

Sabu omo foofa doole, kono omo saɗaa haalde.

Cukalel heen gootel woni e eeraade yimɓe yoo ngar.

Yimɓe yahooɓe yoo wonnooɓe e fettude bal fof njottii.

Ɓee ngoni e wifde mo, ɓeya na njuurnoo.

Ɓeya kadi na keti mo, tan eɓe naamnoo.

Sukaaɓe wonnooɓe e dingiral fof oogii, ngari.

Yeeɓooɓe puɗɗii waɗde joowel noon, na kaljina mo.

Mawɗo gooto woni ɗoon e laawde ɓe.

O wi’i yo ɓe ngoɗɗo mo,

haa safrooɓe ngara.

Goram, ɓe ngoni e wiide oo ko Maam Demmba.

Oo kay miɗen mo nganndi no feewi.

Heen suka toɓɓi niimara 18, o noddi Pompiyee.

Ɓe ngoni hankadi e fadde ballal.

Ɓooyaani tan, ceraali otooji Pompiyee nanaa.

Ɗi ngoni e wullude haa ɓe njottii.

Sukaaɓe ɓee ndartini matse futbal oo.

Ɓee heen mbi’i yo tintinoy galle Maam Demmba oo.

Maam Demmba nawaa opitaal.

Balɗe seeɗa o yalti, ndeke ko kiriis

o wondunoo.

Sukaaɓe ɓee eɓe ngara, eɓe ɗum laaroya.

Haa o selli e jam, o arti na yetta ɓe.